તેમજ કોઈ પણ ઋતુમાં આ પથ્થરને કોઈ પણ પ્રકારની આડ અસર થતી નથી, આ મૂર્તિ 54 ફુટ ઉંચી, આશરે 500 ટન જેટલા વજનની, 24 ફુટની પહોળાઈ વાળી બ્લેક ગ્રેનાઈટ પથ્થરમાંથી બનવા જઈ રહી છે, આ મૂર્તિમાં 24 ફુટની ઊંચાઈ ધરાવતી ગદા પણ બનાવવામાં આવી રહી છે જે ગદાની પહોળાઈ 13 ફુટ છે, જ્યારે આ મૂર્તિ 54 ફુટ જમીનથી ઉપર બની રહી છે પરંતુ સાથે સાથે જમીનમાં પણ 4 ફુટ નીચે પણ બ્લેક ગ્રેનાઈટ પથ્થર માંથી આશરે 210 ટન વજનનું હનુમાનજી ના પગ નીચે પણ પાયા બનાવવામાં આવી રહ્યા છે જેને લીધે મૂર્તિની મજબૂતી પણ જળવાઈ રહે ત્યારે આ પ્રકારની બેનમૂન મૂર્તિનું નિર્માણ કાર્ય હાલ પૂરજોશમાં ચાલી રહ્યું છે જેમાં આશરે 70 જેટલા ખાસ કરીગરો આ કાર્ય 24 કલાક કરી રહ્યા છે, જ્યારે આ વિશાળકાય મૂર્તિના નિર્માણમાં શિલ્પ શાસ્ત્ર અનુસાર લોખંડનો ક્યાંય પણ ઉપયોગ કરવામાં આવ્યો નથી.